ભાગવતમાં જ્યારે શ્રી કૃષ્ણએ અર્જુનને ગીતાનું જ્ઞાન આપ્યું હતું ત્યારે જ કીધુ હતું કે મૃત્યુલોક એટલે કે પૃથ્વી પર આત્મા અમર છે, અહીં જન્મ લેનારા વ્યક્તિને એકનાં એક દિવસ આ નશ્વર દેહ છોડીને જવાનું જ છે. જે પ્રકારે આપણે કપડાં બદલીએ છીએ તે જ પ્રકારે આત્મા શરીર બદલે છે. એક શરીરને છોડ્યા બાદ તે બીજું શરીર ધારણ કરે છે. શાસ્ત્રો અનુસાર આત્મા શરીરનો ત્યાગ કર્યા બાદ બીજું શરીર ધારણ કરે છે પરંતુ મૃત શરીરની આત્મા બીજું શરીર કેવી રીતે ધારણ કરે છે? આ સંબંધમાં શાસ્ત્રમાં એક વિધાન આપવામાં આવ્યું છે.જ્યારે પણ ઘરનાં કોઇ વ્યક્તિનું મૃત્યુ થાય તો તે નિમિત્તે પિંડદાન કરવામાં આવે છે. એવું માનવામાં આવે છે કે પિંડદાન કર્યા બાદ આત્માને નવું શરીર પ્રાપ્ત થાય છે.